**Mór Városi Önkormányzat Képviselő-testületének**

**453/2024. (XII.11.) határozata**

**Mór város településkép alakításáról és védelméről szóló rendelet módosítása tárgyában**

Mór Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában biztosított feladatkörében eljárva, valamint a magyar építészetről szóló 2023. évi C. Törvény és a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben foglaltak alapján az alábbi döntést hozza:

1. Mór Városi Önkormányzat Képviselő-testülete kezdeményezi a településkép alakításáról és védelméről szóló 45/2017. (XII.14.) önkormányzati rendeletének módosítását az alábbi pontokban:
2. magasabb rendű jogszabályokkal való összhang megteremtése és a rendelet szövegezésének egyszerűsítése, korrekciója
3. a településképi szempontból meghatározó területek felülvizsgálata
4. a nem, vagy nem megfelelően szabályozott elemek újraszabályozása.
5. Mór Városi Önkormányzat Képviselő-testülete felkéri a Polgármestert a módosító rendelettervezet és alátámasztó dokumentáció előkészítésére.

Határidő: értelem szerint

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző